Averea lui președintelui interimar al PSD, Liviu Dragnea, se vede de la o poștă din elicopter, deși se știe că de la înălțime lucrurile par mai mici. Potrivit B1 TV, care a prezentat imagini cu gigantul domeniu al baronului de Teleorman, propietatea are 7.000 mp este mai mare ca un teren de fotbal, are piscină făcută la comandă de dimensiuni impresionante și teren profesionist de tenis dotat cu nocturnă.

În plus, Dragnea se poate lăuda cu un parc de mașini și mai multe proprietăți imobiliare, fiind multimilionar în euro, relatează B1 TV.

Din 2011, Liviu Dragnea deține în Alexandria o vilă împresionantă care se întinde pe două străzi, în buricul târgului. În declaraţia de avere a baronului de Teleorman, apare un teren intravilan în Alexandria de peste 4.000 de metri pătraţi şi o casă de locuit aflată în construcţie.

Vila din centrul Alexandriei nu este toată averea familiei Dragnea. El mai deţine un teren intravilan în Buşteni de 1.300 de metri pătraţi, unul în Turnu Măgurele de 2.900 de metri pătraţi, dar şi un apartament şi un spaţiu comercial de 1.500 de metri pătraţi în Turnu Măgurele. Asta conform celei mai recente declaraţii, căci trebuie spus că în 4 ani Dragnea şi-a făcut pierdute o parte din terenuri şi imobile.

Soția lui Liviu Dragnea, Bombonica, este unul dintre cele mai misterioase personaje din spațiul public. Este aproape imposbil de găsit o fotografie a celor doi. Numele ei apare însă într-un doar de evaziune fiscală, închis discret în mai 2014. În 2011, ANAF sesiza procurorii în legătură cu un presupus prejudiciu de 7,5 milioane euro. Principala acuzație adusă societății conduse de soția lui Liviu Dragnea, Bombonica, cea care controlează Hotelul Turris de trei stele din oraș, a fost neplata impozitului pe profit și a penalităților aferente, în valoare de 31,2 milioane de lei.

Patronul din umbră de la Tel Drum

SC Tel Drum SA, firma de construcţii despre care presa scrie că îl are ca patron din umbră pe fostul vicepremier Liviu Dragnea, şi-a dublat profitul într-un singur an, deşi cifra de afaceri s-a redus. Astfel, conform cifrelor publicate pe Ministerul de Finanţe, Tel Drum SA a avut în 2014, o cifră de afaceri de 158.058.392 de lei, în scădere faţă de anul precedent, când ajunsese la nivelul de 183.249.333 de lei.

Totuşi, chiar dacă afacerile au scăzut, profitul companiei a crescut de 2,5 ori, de la 614.881 în 2014 la 1.570.026 lei în 2014, conform datelor raportate la Finanţe. Întrebat la începutul acestui an dacă are vreo legătură cu SC Tel Drum SA, Liviu Dragnea a răspuns: „Nu am. Singura mea legătură e că de 11 ani se tot vorbește asta. M-am plictisit, este mult prea mult. Se tot repetă genul ăsta de afirmații mincinoase și care sunt prostii.

Afacerea Tel Drum și „cârtița de la DNA”

Liviu Dragnea și societatea Tel Drum au făcut obiectul unor note informative trimise de serviciile de informații la DNA. Un ofițer corupt a fotografi at aceste note și le-a transmis unui demnitar PSD. Detaliile apar în rechizitoriul prin care cei doi au fost trimişi în judecată, alături de alte şase persoane, pentru fapte de corupţie.

Totul începe după ce, din cauza lui Manolachi, procurorii DNA au ratat, pe 28 noiembrie 2012, un flagrant la Valentin-Răducu Preda și la Tudor Gabriel Bohîlțeanu, fostul consilier al ministrului Transporturilor, Ovidu Silaghi. Poliţistul i-a avertizat pe demnitari printr-un intermediar. După acest eveniment, relaţiile dintre Manolachi şi Preda s-au întărit. Tot în noiembrie 2012, Manolachi a fost delegat de procuror să facă verificări care vizau împrejurările în care au fost acordate de Primăria Alexandria contractele de achiziţie publică şi care a fost rolul societăţii Tel Drum SA.

loading...